**โครงการหลักสูตรภาษาอังกฤษทั่วไป ระดับต้น ๑ (Beginner Level)**

**มหาวิทยาลัยมหาจุฬาลงกรณราชวิทยาลัย**



**๑.หลักการและเหตุผล**

มหาวิทยาลัยมหาจุฬาลงกรณราชวิทยาลัย ได้จัดตั้ง “สถาบันภาษา มหาวิทยาลัยมหาจุฬาลงกรณราช-วิทยาลัย” ขึ้นเพื่อเป็นแหล่งศึกษาและพัฒนาภาษาต่างประเทศแด่พระภิกษุ สามเณร นิสิต นักศึกษา ตลอดจนประชาชนทั่วไป ทั้งนี้เพื่อรองรับการเข้าสู่ประชาคมอาเซียนในปีพุทธศักราช ๒๕๕๘ และการเป็นศูนย์กลางการศึกษาด้านพระพุทธศาสนาของโลก ปัจจุบันสถาบันภาษา มหาวิทยาลัยมหาจุฬาลงกรณราชวิทยาลัย ได้จัดหลักสูตรการศึกษาพิเศษต่างๆ เช่น หลักสูตรภาษาอังกฤษเพื่ออาชีพ หลักสูตรการเขียนบทความทางวิชาการภาษาไทยและภาษาอังกฤษ หลักสูตรประกาศนียบัตรการแปล หลักสูตรภาษาจีน ญี่ปุ่น ภาษาอาเซียน ตลอดจนหลักสูตรภาษาอังกฤษระยะสั้น คือ หลักสูตรภาษาอังกฤษทั่วไป ระดับต้น ๑ “Beginner Level” เป็นต้น

หลักสูตรภาษาอังกฤษทั่วไป ระดับต้น ๑ “Beginner Level” เป็นหลักสูตรการสื่อสารด้วยภาษาอังกฤษสำหรับผู้สนใจที่ต้องการฟื้นฟูไวยากรณ์ขั้นพื้นฐานผ่านการพูด การสนทนา แลกเปลี่ยนความคิดเห็น พัฒนาทักษะภาษาอังกฤษในทุก ๆ ด้านอย่างเป็นธรรมชาติด้วยการเรียนรู้ผ่านการเล่นเกม บทบาทสมมุติและการสื่อสารภายในกลุ่มย่อย เสริมสร้างความเชื่อมั่นในการใช้ภาษาอังกฤษในชีวิตประจำวันเพื่อการสื่อสารภาษาอังกฤษในระดับที่สูงขึ้นต่อไป

ดังนั้น เพื่อเป็นการสนองตอบต่อปรัชญาการศึกษาของมหาวิทยาลัย ในการเป็นศูนย์กลางการศึกษาพระพุทธศาสนากับการบูรณาการศาสตร์สมัยใหม่ พัฒนาจิตใจและสังคม และเพื่อเป็นไปตามตัวชี้วัดการประกันคุณภาพการศึกษา สถาบันภาษา มหาวิทยาลัยมหาจุฬาลงกรณราชวิทยาลัย จึงได้จัดทำโครงการหลักสูตรภาษาอังกฤษทั่วไป ระดับต้น ๑ “Beginner Level” แก่นิสิต บุคลากร ของมหาวิทยาลัยมหาจุฬาลง-กรณราชวิทยาลัย และบุคคลทั่วไป ทั้งนี้ โครงการดังกล่าวนอกจากจะตอบสนองพันธกิจของสถาบันภาษา มหาวิทยาลัยมหาจุฬาลงกรณราชวิทยาลัย และพันธกิจของมหาวิทยาลัยแล้ว ยังมีส่วนในการส่งเสริม พัฒนานิสิต บุคลากร ของมหาวิทยาลัยมหาจุฬาลงกรณราชวิทยาลัย และบุคคลทั่วไปให้มีศักยภาพทั้งทางด้านภาษาและจริยธรรมสืบต่อไป

**๒.วัตถุประสงค์**

 ๒.๑ เพื่อพัฒนาศักยภาพและทักษะด้านการสื่อสารภาษาอังกฤษ แก่นิสิต บุคลากรของมหาวิทยาลัยมหาจุฬาลงกรณราชวิทยาลัย และบุคคลทั่วไป

 ๒.๒ เพื่อฟื้นฟูไวยากรณ์ขั้นพื้นฐานผ่านการพูด การสนทนา แลกเปลี่ยนความคิดเห็น เสริมสร้างความเชื่อมั่นในการใช้ภาษาอังกฤษในชีวิตประจำวัน เพื่อการสื่อสารภาษาอังกฤษในระดับที่สูงขึ้นต่อไป

 ๒.๓ เพื่อให้ผู้เข้ารับการฝึกอบรมได้มีโอกาสแลกเปลี่ยนประสบการณ์และความคิดเห็น กับอาจารย์ผู้สอน

**๓. องค์ประกอบของหลักสูตรภาษาอังกฤษทั่วไป ระดับต้น ๑ “Beginner Level”**

 หลักสูตรภาษาอังกฤษทั่วไป ระดับต้น ๑ “Beginner Level” เป็นหลักสูตรการสื่อสารด้วยภาษาอังกฤษสำหรับผู้สนใจที่ต้องการฟื้นฟูไวยากรณ์ขั้นพื้นฐานผ่านการพูด การสนทนา แลกเปลี่ยนความคิดเห็น พัฒนาทักษะภาษาอังกฤษในทุก ๆ ด้านอย่างเป็นธรรมชาติด้วยการเรียนรู้ผ่านการเล่นเกม บทบาทสมมุติและการสื่อสารภายในกลุ่มย่อย เสริมสร้างความเชื่อมั่นในการใช้ภาษาอังกฤษในชีวิตประจำวันเพื่อการสื่อสารภาษาอังกฤษในระดับที่สูงขึ้นต่อไป ซึ่งมีรายละเอียดหลักสูตรดังนี้

องค์ประกอบของหลักสูตรภาษาอังกฤษทั่วไป ระดับต้น ๑ “Beginner Level”

การดำเนินการฝึกอบรมจะประกอบด้วย การบรรยายโดยอาจารย์ผู้สอนชาวไทย การศึกษาจากเอกสาร การทำแบบฝึกหัด การนำเสนองานที่ได้รับมอบหมาย และการทำกิจกรรมตามหัวข้อที่ศึกษา ซึ่งมีองค์ประกอบของการฝึกอบรม ระยะเวลาอบรม ๒๐ ชั่วโมง ประกอบด้วย

หัวข้อที่ ๑ คำและเสียงสระ (๒ ชั่วโมง)

หัวข้อที่ ๒ คำกริยาและคำวิเศษณ์ (๒ ชั่วโมง)

หัวข้อที่ ๓ คำนามและคำคุณศัพท์ (๒ ชั่วโมง)

หัวข้อที่ ๔ ประโยคคำถามและประโยคปฏิเสธ (๒ ชั่วโมง)

หัวข้อที่ ๕ การสร้างประโยคด้วยคำนามและคำกริยา (๒ ชั่วโมง)

หัวข้อที่ ๖ อธิบายสิ่งต่าง ๆ รอบตัวด้วยประโยคง่าย ๆ (๒ ชั่วโมง)

หัวข้อที่ ๗ อธิบายสิ่งต่าง ๆ รอบตัวตามแต่ละสถานการณ์ (๒ ชั่วโมง)

หัวข้อที่ ๘ กิจกรรมการสนทนาเกี่ยวกับตัวเอง ครอบครัว (๒ ชั่วโมง)

หัวข้อที่ ๙ กิจกรรมการสนทนาเพื่อการนำไปใช้ (๒ ชั่วโมง)

หัวข้อที่ ๑๐ การสนทนาในชีวิตประจำวัน (๒ ชั่วโมง)

**๔. คุณสมบัติของผู้เข้ารับการอบรม**

ผู้เข้ารับการอบรมเป็นผู้ที่มีคุณสมบัติดังนี้

 ๔.๑ บุคลากร เจ้าหน้าที่ ของมหาวิทยาลัยมหาจุฬาลงกรณราชวิทยาลัย หรือ

 ๔.๒ นิสิตนักศึกษาทุกระดับ ของมหาวิทยาลัยมหาจุฬาลงกรณราชวิทยาลัย หรือ

 ๔.๓ บุคคลทั่วไป ที่สนใจเข้าอบรม

**๕. ระยะเวลาการอบรม**

 ๒๐ ชั่วโมงต่อหลักสูตร

 วันที่เรียน

 ชั้นเรียนที่ ๑ ทุกวันพฤหัสบดี ตั้งแต่เวลา ๑๓.๐๐ – ๑๕.๓๐ น. (วันละ ๒.๕ ชั่วโมง)

 เริ่มเรียนวันพฤหัสบดีที่ ๔ มิถุนายน ๒๕๕๘ – ๒๓ กรกฎาคม ๒๕๕๘
 ชั้นเรียนที่ ๒ ทุกวันเสาร์ ตั้งแต่เวลา ๑๓.๐๐ – ๑๕.๓๐ น. (วันละ ๒.๕ ชั่วโมง)
 เริ่มเรียนวันเสาร์ที่ ๖ มิถุนายน ๒๕๕๘ – ๒๕ กรกฎาคม ๒๕๕๘

**๖. วุฒิบัตรที่ได้รับ**

เมื่อเรียนครบ ๘๐ % จะได้รับใบวุฒิบัตรจากสถาบันภาษา มจร

**๗. ค่าธรรมเนียม**

ค่าลงทะเบียนเรียน ๑,๕๐๐ บาท ต่อ คน/รูป

**๘. การสมัคร**

 ส่งใบสมัครหรือแบบตอบรับได้ที่สถาบันภาษา ห้อง D ๔๐๐ ชั้น ๔ โซน D อาคารเรียนรวม มหาวิทยาลัยมหาจุฬาลงกรณราชวิทยาลัย ตำบลลำไทร อำเภอวังน้อย จังหวัดพระนครศรีอยุธยา โทร.**๐๓๕- ๒๔๘-๐๙๘** โทรสาร.๐๓๕ ๒๔๘ ๐๙๙ อีเมล thawatchai.limcu@gmail.com

**๙. ติดต่อสอบถาม**

 สถาบันภาษา ห้อง D ๔๐๐ ชั้น ๔ โซน D อาคารเรียนรวม มหาวิทยาลัยมหาจุฬาลงกรณราชวิทยาลัย ตำบลลำไทร อำเภอวังน้อย จังหวัดพระนครศรีอยุธยา โทร.**๐๓๕-๒๔๘-๐๙๘** โทรสาร.๐๓๕-๒๔๘-๐๙๙ อีเมล thawatchai.limcu@gmail.com

**เนื้อหาหลักสูตร/รายละเอียด**

**โครงการหลักสูตรภาษาอังกฤษทั่วไป ระดับต้น ๑ “Beginner Level”**

**สถาบันภาษา มหาวิทยาลัยมหาจุฬาลงกรณราชวิทยาลัย**

**หลักสูตรภาษาอังกฤษทั่วไป ระดับต้น ๑ “Beginner Level” แบ่งเนื้อหาหลักสูตร ดังนี้**

**๑.** **คำและเสียงสระ (๒ ชั่วโมง)**

ฝึกให้ผู้เรียนเข้าใจคำและเสียงสระในภาษาอังกฤษพื้นฐาน ฝึกการออกเสียงคำและเสียงสระพื้นฐานในภาษาอังกฤษ ฝึกการเขียนคำง่ายๆได้

**๒.** **คำกริยาและคำวิเศษณ์ (๒ ชั่วโมง)**

ฝึกให้ผู้เรียนเข้าใจชนิดของคำกริยาและคำวิเศษณ์ในภาษาอังกฤษ ผู้เรียนสามารถแยกประเภทคำกริยาและคำวิเศษณ์ สามารถออกเสียงและเข้าใจความหมายของคำกริยาและคำวิเศษณ์ ฝึกการเขียนคำกริยาและคำวิเศษณ์ได้

**๓.** **คำนามและคำคุณศัพท์ (๒ ชั่วโมง)**

ฝึกให้ผู้เรียนเข้าใจชนิดของคำนามประเภทต่างๆและคำคุณศัพท์ในภาษาอังกฤษ ผู้เรียนสามารถแยกประเภทคำนามและคำคุณศัพท์ได้ สามารถออกเสียงและเข้าใจความหมายของคำนามและคำคุณศัพท์ ฝึกการเขียนคำนามและคำคุณศัพท์ได้

**๔.** **ประโยคคำถามและประโยคปฏิเสธ (๒ ชั่วโมง)**

ฝึกให้ผู้เรียนเข้าใจความหมายของประโยคคำถามชนิดต่างๆและประโยคปฏิเสธ สามารถพูดถามคำถามและพูดประโยคปฏิเสธได้ ผู้เรียนสามารถเขียนประโยคคำถามและประโยคปฏิเสธได้

**๕.** **การสร้างประโยคด้วยคำนามและคำกริยา (๒ ชั่วโมง)**

ฝึกให้ผู้เรียนสามารถสร้างประโยคด้วยคำนามและคำกริยา โดยรู้ความหมายของประโยคที่สร้างด้วยด้วยคำนามและคำกริยา สามารถเขียนประโยคด้วยคำนามและคำกริยาได้

**๖.** **อธิบายสิ่งต่าง ๆ รอบตัวด้วยประโยคง่าย ๆ (๒ ชั่วโมง)**

ฝึกให้ผู้เรียนสามารถพูดอธิบายสิ่งต่างๆรอบตัวเองด้วยประโยคง่ายๆได้ และสามารถเขียนประโยคอธิบายสิ่งต่างๆรอบตัวเองได้

**๗.** **อธิบายสิ่งต่าง ๆ รอบตัวตามแต่ละสถานการณ์ (๒ ชั่วโมง)**

ฝึกให้ผู้เรียนพูดอธิบายสิ่งต่างๆรอบตัวเองตามแต่ละสถานการณ์เช่น อธิบายสถานที่ทำงาน อธิบายการเดินทางเป็นต้น ผู้เรียนสามารถเขียนอธิบายสิ่งต่างๆรอบตัวเองตามแต่ละสถานการณ์ได้

**๘.** **กิจกรรมการสนทนาเกี่ยวกับตัวเอง ครอบครัว (๒ ชั่วโมง)**

ฝึกให้ผู้เรียนพูดสนทนาเกี่ยวกับตนเองและ ครอบครัว ผู้เรียนสามารถพูดแนะนำตนเองและเล่ารายละเอียดเกี่ยวกับครอบครัวของตนเองได้

**๙.** **กิจกรรมการสนทนาเพื่อการนำไปใช้ (๒ ชั่วโมง)**

ฝึกให้ผู้เรียนพูดสนทนาเกี่ยวกับ การทักทาย การบอกลา การถามคำถาม การกล่าวขอบคุณได้

**๑๐.** **การสนทนาในชีวิตประจำวัน (๒ ชั่วโมง)**

ฝึกให้ผู้เรียนพูดสนทนาเกี่ยวกับข้อมูลต่างๆที่จำเป็นเช่น อาหาร การเดินทาง สภาพอากาศ และข้อมูลเกี่ยวกับอาชีพได้

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*